Vrou (25) vas na sy glo kêrel vermoorFoto: SAPD/Facebook Konst. Peter Kareli, woordvoerder van die polisie, het gesê die paartjie was Sondagaand by die vrou se ouerhuis in Rocklands. “Na bewering het hulle in ŉ argument betrokke geraak voordat die vrou die man glo met ŉ mes in die bors gesteek het.” Volgens Kareli is die nooddienste en polisie ontbied. Die man is op die toneel dood verklaar. Kareli het gesê die vrou het glo ná die moord van die toneel gevlug en is later by haar suster se huis, ook in Rocklands, in hegtenis geneem. Die verdagte sal binnekort in die Bloemfontein-landdroshof verskyn op aanklag van moord. Enigiemand met inligting oor die voorval word versoek om sers. Morena Machalotsa te kontak by 071 629 5819.